Poročila, 25.8.2004


Naslov: SEVNIŠKO GRAJSKO POLETJE

Napoved za  voditelja:

Zveza kulturnih društev in javni sklad za kulturne dejavnosti iz Sevnice sta pod pokroviteljstvom občine tudi letos na sevniškem gradu s pomočjo številnih organizatorjev pripravila niz prireditev pod skupnim imenom Sevniško grajsko poletje. Vendar kot ugotavljajo mladi, ki imajo največ prostega časa, je zanje bolj slabo poskrbljeno.

T- "GORAN ROVAN>Sevnica 
X- $Jože Grajžl


Od konca maja do sredi septembra se bo na sevniškem gradu zvrstili kar 16 prireditev – od lutkovnih, glasbenih koncertov, gledaliških komedij do likovnih razstav.

T- ROK PETANČIČ

6.13 Vendar so te prireditve, roko na srce, večinoma bom reku v največji meri namenjene bom reku zelo širši publiki oziroma bolj starejšim.
Zato si mladi zabavo iščejo drugje. In kako ocenjujejo ponudbo za mlade?

T- TJAŠA LONŽIČ

5.0 Po mojem mnenju premal, zato ker ne vem, imamo predvsem bazen recimo al pa kafiči kakšni, drugač kaj drugega pa ne.

5.16 Mislim, da tud velik drugih mojih prijateljev tako misli, zato ker rečmo zabavo ob vikendih iščemo drugje, recimo gremo ven iz Sevnice in tko.

Ta konec tedna pa bodo mladi le lahko uživali, saj bodo na gradu pripravili že drugi Grand rock Sevnica.

T- MATEJ LESKOVŠEK
X- Mladinski svet občine Sevnica

2.38 Nastopili bojo raznorazne glasbene skupine. Pokrili smo zelo veliko zvrsti. Mogoče neki vrhuncev večera Šank rock, Pero Lovšin, skupina MI2, Los ventilos, Skat in pa tud skupine iz različnih držav, tako da bojo prišli tudi iz BiH, Hrvaške, pa tudi gost festivala bo skupina iz Berlina.

Organizatorji bodo festival rock glasbe pripravili ob vsakem vremenu, obiskovalcem pa bodo omogočili tudi kampiranje.

